คะหนูมีอาการเครียด วิตกกังวล กลัวและท้อแท้กับชีวิต หนูไม่มีความสุขเลยค่ะ ทั้งๆที่เมื่อก่อนหนูเป็นคนร่าเริงมากๆพูดเก่ง แต่ตอนนี้กลับพูดน้อยลง ไม่กล้าคุยเพราะหนูอึดอัด หนูพยายามทำให้ตัวเองมีความสุข พยายามเลิกคิดมากแต่ก็ยิ่งเครียดยิ่งกังวล อยากทราบว่าอาการแบบนี้เรียกว่าเป็นโรคซึมเศร้ารึป่าวคะ?
สวัสดีค่ะอาการเครียด วิตกกังวล ท้อแท้กับปัญหาชีวิตนั้นเกิดขึ้นได้ในทุกคนที่ต้องเผชิญกับปัญหา แต่หากมีอาการเป็นเรื้อรังติดต่อกันเกิน 2 สัปดาห์ไม่ดีขึ้นเลย ร่วมกับมีความคิดอยากฆ่าตัวตาย เก็บตัวมากขึ้น พฤติกรรมการกิน การนอนเปลี่ยนแปลงไป ไม่ค่อยเข้าสังคม ทำอะไรที่เคยชอบทำก็ไม่สนุก อาจจะเข้าข่ายโรคซึมเศร้า หรือการเปลี่ยนแปลงทางอารมณ์อย่างรุนแรงได้ดังนั้นเบื้องต้น หาคนที่ไว้ใจได้เพื่อพูดคุยระบาย และร่วมกันหาทางออกของปัญหาที่มี มองโลกในแง่บวกให้มากขึ้น หาสิ่งที่ชอบทำและทำเพื่อเบี่ยงเบนความสนใจกับเรื่องที่ทำให้เครียดและกังวลและควรไปพบจิตแพทย์เพื่อประเมินสุขภาพจิตเพิ่มเติม หากยังมีอาการเป็นเรื้อรัง ไม่มีช่วงที่ดีขึ้น เพื่อหาสาเหตุที่แน่ชัด และอาจจะต้องรับยาและทำจิตบำบัดอย่างต่อเนื่องต่อไป